Ego Robertus, Dei gratia Cabilonensis episcopus, notum facio, omnibus tam futuris quam presentibus, quod Robertus cognomento Vivianus, miles, anno dominice Incarnationis Mo Co LXXXXoIo, dedit Deo et beate Marie et monachis de Firmitate, pro remedio anime sue et antecessorum suorum, quicquid juris habebat in Avoisina, scilicet dimidiam Avoisiam cum appendiciis suis in longititudine et latitudine in bosco, et plano, et foresteriam, in tota Avoisia que sui juris erat, et dominium alterius medietatis que de eo sicut audivit a patre suo tenebatur, tali conditione quod fratres de Firmitate solvent ei annuatim XV solidos censuales in vita sua. Post obitum suum, vel si ante obitum ad religionem venerit, nemini eos solvere tenebuntur. Si in domo de Firmitate ad conversionem venire voluerit, et ordinate venerit, recipietur. Testes : Guillelmus presbyter de Buissi; Rodulfus de Sancta Helena; Bernardus Bolet, presbyter; Hugo de Limun; et Guichardus de Milice.